Joynagar Crime: গলাকাটা দেহ উদ্ধার, সারা এলাকা রক্তে ভেসে যাচ্ছে! তারপর…

জয়নগর: বুধবার সকাল, রাস্তায় রক্ত চোখে পড়ে পথ চলতি মানুষের। এই ঘটনা জয়নগর ২ নম্বর ব্লকের বকুলতলা থানার বাইশহাটা গ্রাম পঞ্চায়েতের কিল্লা- দুর্গানগর এলাকায় জয়নগর-ঢাকি রাস্তার। তারপরই সঙ্গে সঙ্গে বকুলতলা থানাতে খবর দেওয়া হয়।

ততক্ষণে চক্ষু চড়কগাছ এলাকার বাসিন্দাদের। কারণ, গলা কাটা মৃতদেহ পড়ে থাকতে দেখে কার্যত ভয় পেয়ে যান এলাকার মানুষ। পরে জানা যায়, গলাকাটা মৃতদেহটি এক ব্যক্তির। জয়নগর-ঢাকি রাস্তার পাশে ওই মৃতদেহটি পড়েছিল। পরে বকুলতলা থানার পুলিশ ঘটনাস্থলে গিয়ে ওই রক্তাক্ত মৃতদেহটি উদ্ধার করে নিয়ে যায় নিমপীঠ শ্রীরামকৃষ্ণ ব্লক গ্রামীণ হাসপাতালে। পুলিশের প্রাথমিক অনুমান, খুন করেই দেহটি ফেলে রেখে গিয়েছে দুষ্কৃতীরা। মৃত ওই ব্যক্তির পরিচয় জানার চেষ্টা করছে বকুলতলা থানার পুলিশ। একই সঙ্গে খুনের ঘটনার তদন্তও শুরু হয়েছে।

আরও পড়ুন:Kolkata Book Fair: কলকাতা আন্তর্জাতিক বইমেলা শুরু ৩০ জানুয়ারি থেকে, মেলার থিম স্পেন

প্রতক্ষ্যদর্শীদের অনেকেই এই ঘটনা চোখে দেখা যায় না বলে মন্তব্য করেছেন।  এমনকী যখন দেহ দেখা গিয়েছিল, তখনও রক্ত বেরচ্ছিল বলে জানা গিয়েছে।